Danius Puodžius

Danius Puodžius (g. 1935 m. spalio 28 d. Saukiškiuose, Alantos valsčius, Utenos apskritis) – Lietuvos inžinierius, sovietinis ūkio, partinis bei politinis veikėjas.

 Biografija 
1946–1954 m. mokėsi Utenos 1-ojoje vidurinėje mokykloje. 1953-1954 m. Utenos rajono laikraščio „Lenino keliu“ redakcijos darbuotojas. 1954–1959 m. studijavo Kauno politechnikos institute, inžinierius-kelininkas.

1959–1962 m. Užvenčio rajono Vykdomojo komiteto pirmininko pavaduotojas, nuo 1962 m. pirmininkas. 1963–1965 m. LKP Tauragės pramoninio gamybinio komiteto sekretorius. 1965–1969 m. Plungės rajono, 1969–1989 m. Palangos miesto Vykdomojo komiteto pirmininkas (pakeitė Petrą Mičiūną).Patyręs skurdą vėliau iš skurdo į pažangą Palangą vedė // Palangos tiltas, 2015-12-07  1980 m. neakivaizdiniu būdu baigė Lenigrado aukštąją partinę mokyklą. 1989 m. SPUAB „Palangos komunalinis ūkis“ vyriausiasis inžinierius, 2006-2009 m. UAB „Palangos komunalinis ūkis“ vyr. inžinierius-direktoriaus pavaduotojas. Nuo 2010 m. Palangos kraštovaizdžio bičiulių klubo pirmininkas. 1958 -1989 m. SSKP, nuo 1990 m. nepartinis

1971–1985 m. LSSR AT deputatas. 1995–1997 m. (LDDP sąraše) ir 2007–2011 m. (Liberalų sąraše) Palangos savivaldybės tarybos narys.

Sutuoktinė Irena, vaikas Svajūnas.https://www.vrk.lt/statiniai/puslapiai/rinkimai/3/Kandidatai/Kandidatas7581/Kandidato7581Anketa.html

 Įvertinimas 
 1971 m. Garbės ženklo ordinas
 1985 m. LTSR nusipelnęs kultūros veikėjas 
 2015 m. Palangos miesto garbės pilietis http://palangamvb.lt/lt/vaikams/65-krastotyra/miesto-garbes-pilieciai/509-puodzius-danius-g-1935-10-28 

 Šaltiniai 

Kategorija:Lietuvos TSR politiniai veikėjai
Kategorija:Lietuvos miestų ir rajonų garbės piliečiai
Kategorija:Palangos politikai